L’Ajuntament de Burjassot signa un conveni de col·laboració amb l’associació Fem Salut Mental
2025-07-24

Aquest matí (14-10-2021) l’Ajuntament de Burjassot, en la figura del seu alcalde, Rafa García, ha subscrit un conveni de col·laboració entre el consistori i l’associació burjassotera Fem Salut Mental, en la figura de la seua presidenta, Mª Ángeles Martín Mesas. En l’acte de la signatura han estat presents també la regidora de Serveis Socials, Isabel Mª Mora i Rosa Bayarri, Presidenta de la Federació Salut Mental Comunitat Valenciana.

Amb la signatura del conveni, s’ha establit la col·laboració entre l’Ajuntament i la citada entitat per a l’execució del projecte d’activitats destinades a l’atenció a familiars de persones amb tot tipus de malalties mentals, a realitzar durant l’exercici 2021.

El consistori s’ha compromés a concedir una subvenció anual, que en el present exercici serà de 5.000€. Per part seua, Fem Salut Mental es compromet a complir els objectius, executar el projecte i realitzar l’activitat que fonamenta la concessió de la subvenció.